IGÉK

A vers olvasása előtt a gyerekek megkapják a versben szereplő igéket külön cetliken.

Csoportosítsuk az igéket aszerint, hogy vonatkozhat-e vonatra vagy sem!

Olvassuk el a verset, ellenőrizzük, hogy jól csoportosítottunk-e, tegyük át másik csoportba, amit rossz helyre tettünk

Melyik igénél találjuk furcsának, hogy a vonatos csoportba került? (Pl. eszik, böfög)

A megszemélyesítésnek köszönhetően jobban el tudjuk képzelni, milyen lehet a versben szereplő gőzmozdony. Keressünk igéket, amelyekkel megszemélyesíthetünk közlekedési eszközöket, pl. biciklit, buszt, autót.

Rajzold le a vers első sorát!